Baroma 2 | Beibele Inthaneteng | Phetolelo ya Lefase le Lefsa
2 Ka gona wena motho,+ go sa šetšwe gore o mang, ge e ba o ahlola+ gona o hloka boitshwarelelo; gobane selong seo o ahlolago yo mongwe go sona, o a ikahlola, gobane wena o ahlolago+ o tlwaetše go dira dilo tše di swanago.+ 2 Bjale re tseba gore kahlolo ya Modimo e dumelelana le therešo+ ge a ahlola bao ba tlwaetšego go dira dilo tše bjalo. 3 Eupša na wena motho+ o nagana gore o tla phonyokga kahlolo ya Modimo ge o ahlola bao ba tlwaetšego go dira dilo tše bjalo mola le wena o di dira?+ 4 Goba na o nyatša mahumo a botho bja gagwe,+ kgotlelelo+ le go se fele pelo,+ gobane ga o tsebe gore Modimo ka botho bja gagwe o leka go go iša boitsholong?+ 5 Eupša go ya ka go thatafala ga gago+ le pelo e sa itsholego+ o ipolokela kgalefo+ letšatšing la kgalefo+ le la go utollwa+ ga kahlolo ya go loka ya Modimo.+ 6 Yena o tla nea yo mongwe le yo mongwe go ya ka mediro ya gagwe.+ 7 O tla nea bophelo bjo bo sa felego go bao ba nyakago letago le kgodišo le go se senyege+ ka kgotlelelo modirong o mobotse; 8 lega go le bjalo, go bao ba nago le tshele+ le bao ba sa kwego therešo+ eupša ba ekwa bokgopo, go tla ba le kgalefo le bogale.+ 9 Go tla ba le tlaišego le tlalelo godimo ga motho yo mongwe le yo mongwe* yo a dirago se se gobatšago, go wa Mojuda+ pele le go wa Mogerika;*+ 10 eupša go tla ba le letago, kgodišo le khutšo go yo mongwe le yo mongwe yo a dirago se sebotse,+ go Mojuda pele+ le go Mogerika.+ 11 Gobane Modimo ga a bebe sefahlego.+ 12 Ka moka bao ba dirilego sebe go se na molao ba bile ba tla lahlega go se na molao;+ eupša ka moka bao ba dirilego sebe tlase ga molao+ ba tla ahlolwa ka molao.+ 13 Gobane bakwi ba molao ga se bona ba lokilego pele ga Modimo, eupša bao ba phelago+ ka molao go tla bolelwa ka bona gore ba lokile.+ 14 Gobane neng le neng ge batho ba ditšhaba+ bao ba se nago molao+ ba dira ka tlhago dilo tša molao,+ batho ba gaešita le ge ba se na molao, ke molao go bona ka noši. 15 Ke bona bao ba bontšhago gore kgwekgwe ya molao e ngwadilwe dipelong tša bona,+ ge letswalo la bona+ le dutše le hlatselana le bona gomme menagano ya bona e ba latofatša+ goba gaešita le go ba lokafatša. 16 Se se tla direga letšatšing la ge Modimo ka Kriste Jesu a ahlola+ diphiri+ tša batho,+ go ya ka ditaba tše dibotse tšeo ke di bolelago.+ 17 Ge e ba bjale o le Mojuda ka leina+ gomme o ithekgile ka molao+ le go ikgantšha ka Modimo,+ 18 o tseba thato ya gagwe+ e bile o amogela dilo tše di phalago tšohle gobane o rutwa ka molomo go tšwa Molaong;+ 19 o kgodišegile gore o mohlahli wa difofu,+ o seetša go bao ba lego leswiswing,+ 20 mophošolli wa bao ba hlokago tlhaologanyo,+ morutiši wa bana+ tsebong le yo a nago le kwešišo+ ya dibopego tša motheo tša tsebo le therešo+ tšeo di hwetšwago Molaong— 21 lega go le bjalo, na wena o rutago yo mongwe, ga o ithute?+ Wena yo a bolelago gore: “O se ke wa utswa,”+ na o a utswa? + 22 Wena yo a rego: “O se ke wa hlotlola,”+ na o a hlotlola? Wena yo a bontšhago go hlaswa medingwana, na o hula+ ditempele? 23 Wena yo a ikgantšhago ka molao, na o hlompholla Modimo ka go tshela Molao+ ga gago? 24 Gobane “leina la Modimo le rogakwa gare ga ditšhaba ka baka la lena”;+ go etša ge go ngwadilwe. 25 Ge e le gabotse lebollo+ le hola ge feela o tlwaetše go diriša molao;+ eupša ge e ba o le motshedi wa molao, lebollo+ la gago le fetogile go se bolle.+ 26 Ka baka leo, ge e ba motho yo a sa bollago+ a lota dinyakwa tše di lokilego+ tša Molao, na go se bolle ga gagwe go ka se tšewe e le lebollo?+ 27 Motho yo a sa bollago nameng, ka go phetha Molao o tla ahlola wena+ yoo gaešita le ge o na le molao wo o ngwadilwego le lebollo o lego motshedi wa molao. 28 Gobane Mojuda ga se yo e lego yena ka ntle,+ le gona lebollo ga se leo le lego ka ntle nameng.+ 29 Eupša Mojuda ke yo e lego yena ka gare+ gomme lebollo la gagwe ke la pelo+ ka moya, e sego ka molao o ngwadilwego.+ Go tumišwa+ ga yoo ga go tšwe bathong eupša go tšwa go Modimo.+
^ Mengwalong ya mathomong e re, “moya wa motho yo mongwe le yo mongwe.”
^ Mo temaneng ye le e latelago, leina Mogerika le šupa go batho bao e sego Bajuda.